เมืองนครตั้งเป้าปีใหม่ ป้องกันอุบัติเหตุเต็มที่
เมื่อวันที่ 12 ธ.ค. นายดนัย เจียมวิเศษสุข รอง ผวจ.นครศรีธรรมราช กล่าวภายหลังเป็นประธานการประชุมเตรียมความพร้อมการดำเนินการป้องกันและลดอุบัติเหตุทางถนนช่วงเทศกาลปีใหม่ 2559 โดยมีหัวหน้าส่วนราชการและผู้แทนหน่วยงานที่เกี่ยวข้อง เข้าร่วมประชุมพร้อมเพรียงว่า คณะกรรมการศูนย์อำนวยการความปลอดภัยทางถนน ได้มีมติเห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2559 เพื่อใช้เป็นกรอบแนวทางในการดำเนินการป้องกันและลดอุบัติเหตุทางถนนช่วงเทศกาลปีใหม่ 2559 โดยมุ่งเน้นให้ความสำคัญในการบริหารจัดการในลักษณะยึดพื้นที่เป็นตัวตั้ง (Area Approach) การมีส่วนร่วมของทุกภาคส่วน การบังคับใช้กฎหมายอย่างเข้มงวดจริงจัง และต่อเนื่อง รวมทั้งการรณรงค์ประชาสัมพันธ์และสร้างความตระหนักด้านความปลอดภัยทางถนน เพื่อลดปัจจัยเสี่ยงการเกิดอุบัติเหตุในช่วงเทศกาลปีใหม่ 2559,สำหรับ จ.นครศรีธรรมราช ได้กำหนดเป้าหมายในการดำเนินการให้มีสถิติจำนวนครั้งการเกิดอุบัติเหตุ จำนวนผู้บาดเจ็บ และผู้เสียชีวิตจากอุบัติเหตุทางถนนไม่ให้มากกว่าเทศกาลปีใหม่ 2558 คือ เกิดอุบัติเหตุ 87 ครั้ง ผู้บาดเจ็บ 95 คน และผู้เสียชีวิต 4 คน ส่วนในการควบคุมเข้มข้น ระหว่างวันที่ 29 ธันวาคม 2558-4 มกราคม 2559 จะมีการบังคับใช้กฎหมายอย่างเข้มข้นจับปรับผู้กระทำผิดกฎหมายจราจรตามมาตรการ 1ร. 2ส. 3ข. 4ม. โดยมีการตั้งจุดตรวจหลักใน 23 อำเภอ จำนวน 38 จุด นอกจากนี้ยังมีจุดสกัด จุดตรวจรองในพื้นที่ต่างๆขององค์กรปกครองส่วนท้องถิ่นอีกต่างหาก รวมทั้งมีหน่วยกู้ชีพกู้ภัยของมูลนิธิใต้เต็กเซียงตึ๊งให้บริการ 24 ชั่วโมงอีก 4 จุดหลัก ใน 4 อำเภอ คือ สิชล หัวไทร ทุ่งสง และจุฬาภรณ์ สามารถ โทร.ขอความช่วยเหลือได้ที่ หมายเลข 0-7534-3602 และ 0-7534-4027.
โดยมุ่งเน้นให้ความสำคัญในการบริหารจัดการในลักษณะยึดพื้นที่เป็นตัวตั้ง(Area Approach)การมีส่วนร่วมของทุกภาคส่วน การบังคับใช้กฎหมายอย่างเข้มงวดจริงจัง และต่อเนื่อง รวมทั้งการรณรงค์ประชาสัมพันธ์และสร้างความตระหนักด้านความปลอดภัย
นครศรีธรรมราช,ดนัย เจียมวิเศษสุข,เตรียมความพร้อม,การป้องกัน,ลดอุบัติเหตุ,เทศกาลปีใหม่,การบริหารจัดการ,ลักษณะยึดพื้นที่เป็นตัวตั้ง,Area Approach,ใช้กฎหมายอย่างเข้มงวด,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ